65 
bort fra Drosten. Men en Tilnærmelse imellem Danmark og 
Norge var kun mulig, dersom Kong Hagen opgav Grev Jakobs 
og de Fredløses Sag, hvad der atter krævede, at den danske 
Regering aabnede Norges Konge en Udvei til at komme bort 
fra dem, han nu i en lang Række af Aar havde forsvaret som 
uretfærdigt Forfulgte. Disse Tanker laae såa tydeligt i hele 
Situationen, at de ikke kunde undgaae saa snildt et Hoved som 
Hertug Erik. 
Den 8de Marts 1305, en Maaned efter Kolseterforliget, 
sluttedes en Overeenskomst imellem Kong Hagen og Grev Jakob, 
hvorved denne afstod sit Grevskab Nørrehalland til den norske 
Konge, deels, som det hedder i Overdragelsesakten, for Kongens 
store Velgjerninger og de Udgifter, han havde havt ved at for- 
svare Greven imod Danmark, deels for at frie Greven fra en 
Caution for Hertug Valdemar af Sønderjylland, som havde laant 
2000 Mark Sterling af Kong Hagen, deels endelig fordi Greven 
dog ikke saae sig istand til med egne Kræfter at forsvare Nørre- 
halland imod den danske Konges nærforestaaende Angreb”). 
Grev Jakob forbeholdt sig imidlertid en yderligere Godtgjørelse 
for Grevskabet enten af Kongen selv, dersom det lykkedes denne 
at vinde Nørrehalland (fra Danmark) ved Underhandlinger, eller, 
om Kong Hagen døde forinden, da efter sex norske Stormænds 
Voldgiftskjendelse, alt eftersom den hele dansk-norske Krig fik 
en meer eller mindre heldig Ende”). 
Det var Hertug Erik der foranledigede denne Overeens- 
komst for selv at. komme i Besiddelse af Nørrehalland; strax 
efter see vi ogsaa Varberg Slot overdraget ham af Kong Hagen ””). 
.Vore Historieskrivere betragte i Almindelighed dette Skridt som 
yderst fjendtligt imod Danmark: der var jo Vaabenstilstand 
imellem Danmark og Norge; og nu lod Norges Konge sig et 
+) Altsaa et nyt forventet Angreb, da det, Kong Erik forsøgte i Slutningen 
af 1304, ikke havde kunnet overvælde enten Varberg eller Hunehals. 
£%) Diplomatarium Norvegicum, ll Nr. 60. 
+%%) Ericus Olai, S. R. Sv. II p. 81. 
